Diari Oficial de la Generalitat Valenciana


Sumari del DOGV 2796, del 22-07-1996 (1996/838861)

RESOLUCIÓ de 27 de maig de 1996, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme, de 8 de març de 1996, que fa referència a l'aprovació definitiva de la modificació puntual número 7 del Pla General d'Ordenació Urbana del municipi de Pego.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838861


Data del document
:   27-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 27 de maig de 1996, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme, de 8 de març de 1996, que fa referència a l'aprovació definitiva de la modificació puntual número 7 del Pla General d'Ordenació Urbana del municipi de Pego.   
La Comissió Territorial d'Urbanisme, en la sessió del dia 8 de març de 1996, va adoptar el següent acord:  
«Vist l'expedient abans esmentat i basant-nos en els següents  
Antecedents de fet  
Primer  
L'ajuntament, en la sessió plenària de 21 de desembre de 1995, va acordar-ne l'aprovació provisional, després d'haver complert els tràmits d'exposició pública mitjançant els anuncis apareguts en el Diari Oficial de la Generalitat Valenciana, l'11 de novembre de 1995, i en un dels diaris de més difusió provincial, el 27 d'octubre de 1995. No s'hi va presentar cap al·legació en contra.  
Segon  
La documentació està integrada per memòria justificativa, plànols d'informació i d'ordenació.  
Tercer  
L'expedient que es presenta ara per a l'aprovació definitiva va ser objecte de consulta prèvia. La Comissió Informativa d'Urbanisme s'hi va pronunciar en el sentit que la proposta millorava l'ordenació urbanística preexistent, si bé calia que en la tramitació posterior de l'expedient es documentara suficientment amb seccions, accessos, etc. a fi de poder determinar les possibles interferències, les solucions i les interaccions vianants-automòbils. S'havien de justificar les noves alçades i s'havien de senyalar concretament el carrer En Projecte núm. 17 i els voltants afectats.  
Quart  
Aquest expedient té com a finalitat canviar les alineacions vigents en el pla general i, per tant, s'augmenta l'amplària d'un vial de 10 a 18 metres (c/ En Projecte, núm. 17) i es crea un vial de 12 metres d'ample. El carrer En Projecte, núm. 17 es dissenya com una plaça allargada amb aparcaments i arbres i es renuncia a un aparcament subterrani en la plaça que s'incloïa en la consulta prèvia.  
Es presenten uns quadres d'edificabilitat de l'estat actual i del modificat, dels quals resulta una disminució de la superfície de sòl edificable de 1.178,11 m2, que passa a augmentar la superfície de vials. Respecte de l'edificabilitat disminueix en 2.192,50 m2 de límit.  
Consideracions tecnicojurídiques  
Primera  
La tramitació es considera correcta d'acord amb el que estableixen els articles 38, 39 i 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atès l'abast de la modificació proposada.  
Segona  
La documentació s'estima completa de conformitat amb els articles 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el 97 del Reglament de Planejament, en tot allò que és d'aplicació al contingut de la proposta.  
Tercera  
Les determinacions d'aquest expedient es consideren en línies generals correctes, per la qual cosa no hi ha entrebancs a l'aprovació definitiva des de les perspectives de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme, acorda:  
Primer  
Aprovar definitivament la modificació puntual núm. 7 del Pla General d'Ordenació Urbana del municipi de Pego.  
Segon  
Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor, de conformitat amb el que estableixen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.  
Amb aquesta publicació no en cal la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels òrgans Urbanístics de la Generalitat Valenciana.   
Alacant, 27 de maig de 1996.- El president de la Comissió Territorial d'Urbanisme: Fernando Modrego Caballero.